12. ฐานะการเงินและผลการดำเนินงาน

12.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2546 , 2545 และ 2544
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด
30 กันยายน 2546 , 2545 และ 2544 แสดงฐานะทางการเงิน
และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

12.2 คำอธิบายและการวิเคราะห์ฐานะการเงินและผลการดำเนินงาน

หากไม่นับผลกำไรจากอัตราแลกเปลี่ยนจำนวน 224.2 ล้านบาท และ 60 ล้านบาท
ในรอบปีบัญชีสิ้นสุด 30 กันยายน 2546 และ 30 กันยายน 2545
ซึ่งเป็นผลมาจากการแข็งตัวของค่าเงินบาทต่อสกุลเงินดอลล่าร์สหรัฐ บริษัทฯ
และบริษัทย่อยมีรายได้รวมเพิ่มขึ้นจาก 3,655.3 ล้านบาทในรอบปีบัญชีสิ้นสุด 30 กันยายน 2545
เป็น 4,849.2 ล้านบาทในรอบปีบัญชีสิ้นสุด 30 กันยายน 2546 หรือเพิ่มขึ้น 1,193.9 ล้านบาท
โดยการเพิ่มขึ้นดังกล่าวเกิดจากค่าระวางที่สูงขึ้นผนวกกับกองเรือที่มีขนาดใหญ่ขึ้น

รายจ่ายของบริษัทฯ และบริษัทย่อยเพิ่มขึ้นจาก 3,302.4 ล้านบาทในรอบปีบัญชีสิ้นสุด 30 กันยายน
2545 เป็น 4,070.7 ล้านบาทในรอบปีบัญชีสิ้นสุด 30 กันยายน 2546 หรือเพิ่มขึ้น 768.3
ล้านบาท
ค่าใช้จ่ายที่เพิ่มขึ้นส่วนใหญ่เกิดจากการเพิ่มขึ้นของค่าใช้จ่ายในการดำเนินงานเกี่ยวกับเรือเดินเรือทะเล
และค่าเสื่อมราคาที่สูงขึ้น

ค่าใช้จ่ายในการดำเนินงานเกี่ยวกับเรือเดินทะเลเพิ่มขึ้นจากปีที่แล้ว 575.8 ล้านบาท
ซึ่งประกอบด้วยค่าใช้จ่ายของเจ้าของเรือ (owner expenses) (ได้แก่ ค่าใช้จ่ายเกี่ยวกับลูกเรือ
ค่าซ่อมและบำรุงรักษาเรือ ค่าประกันภัย ค่าใช้จ่ายในการบริหารบนเรือ ค่าติดต่อสื่อสาร
การตัดจำหน่ายเกี่ยวกับการซ่อมเรือครั้งใหญ่
และค่าใช้จ่ายในการตรวจสอบสภาพเรือตามข้อกำหนดของมาตรฐานสากล)
และค่าใช้จ่ายเกี่ยวกับการเดินเรือแต่ละเที่ยว (voyage related expenses) (ได้แก่
ค่าขนถ่ายสินค้าขึ้นลงเรือ ค่าน้ำมันเชื้อเพลิง ค่าใช้จ่ายที่เรือ และค่าธรรมเนียมตัวแทนเรือ)
ค่าใช้จ่ายของเจ้าของเรือในรอบปีบัญชีสิ้นสุด 30 กันยายน 2546 เท่ากับ 1,062.3 ล้านบาท
เทียบกับ 975.8 ล้านบาทในปีก่อน หรือเพิ่มขึ้นร้อยละ 8.86
สาเหตุหลักมาจากการขยายกองเรือของบริษัทฯ จาก 25 ลำในปี 2545 เป็น 33 ลำในปี 2546

อย่างไรก็ตามค่าใช้จ่ายเกี่ยวกับการเดินเรือแต่ละเที่ยวในรอบปีบัญชีสิ้นสุด 30 กันยายน 2546
เท่ากับ 2,038.65 ล้านบาท เทียบกับ 1,549.33 ล้านบาทในปี 2545 หรือเพิ่มขึ้น 489.32
ล้านบาท สาเหตุหลักของการเพิ่มขึ้นดังกล่าวเกิดจากจำนวนวันเดินเรือ (vessel days)
ที่เพิ่มขึ้นจาก 8,852 วันในปี 2545 เป็น 9,923 วันในปี 2546

ในรอบปีบัญชีสิ้นสุด 30 กันยายน 2546 สินทรัพย์รวมของบริษัทฯ และบริษัทย่อยเท่ากับ 5,763.5
ล้านบาท เทียบกับ 3,842.9 ล้านบาทในปีก่อน หรือเพิ่มขึ้น 1,920.6 ล้านบาท
ซึ่งเป็นผลมาจากการเพิ่มขึ้นของที่ดิน อาคาร และอุปกรณ์จำนวน 1,846.4 ล้านบาท
อันเป็นผลโดยตรงจากการปรับปรุงกองเรือของบริษัทฯ โดย ณ วันที่ 30 กันยายน 2546
กองเรือของบริษัทฯ มีจำนวนทั้งสิ้น 33 ลำ ขนาดระวางบรรทุกเฉลี่ยประมาณ 22,954 เดทเวทตัน
และอายุเรือโดยเฉลี่ยประมาณ 20 ปี เทียบกับปีที่แล้วที่มีเรือทั้งสิ้น 25 ลำ
โดยมีขนาดระวางบรรทุกเฉลี่ยประมาณ 20,516 เดทเวทตัน และอายุเรือเฉลี่ยประมาณ 20.4 ปี

ในด้านหนี้สิน หนี้สินรวมของบริษัทฯ และบริษัทย่อยเพิ่มขึ้นจาก 3,155.5 ล้านบาทในปี 2545 เป็น
4,072.4 ล้านบาทในปี 2546 หรือเพิ่มขึ้น 916.9 ล้านบาท
โดยมีสาเหตุหลักจากการเพิ่มขึ้นของเงินกู้ระยะยาวจำนวน 680.7 ล้านบาท และเงินกู้ระยะสั้น
จำนวน 215 ล้านบาท เพื่อนำมาใช้ในการปรับปรุงกองเรือของบริษัทฯ
ดังรายละเอียดที่ได้กล่าวแล้วข้างต้น

ในด้านงบกระแสเงินสดจะเห็นว่าการปรับตัวดีขึ้น
โดยมีเงินสดสุทธิที่ได้มาจากกิจกรรมดำเนินงานจำนวน 929.8 ล้านบาทในปี 2546 เทียบกับ
675.2 ล้านบาทในปีก่อน หรือเพิ่มขึ้น 254.7 ล้านบาท
อย่างไรก็ตามตัวเลขอัตราส่วนสภาพคล่องค่อนข้างคงที่ โดยอยู่ที่ 0.72 เท่าในรอบปีบัญชีสิ้นสุด 30
กันยายน 2546 เทียบกับ 0.74 เท่าในปีก่อน

ในช่วงปลายเดือนกันยายน 2546 บริษัทฯ ได้รับมอบเรือและชำระค่าเรือเป็นเงินสด
ในขณะที่เงินกู้ระยะยาวเป็นสกุลดอลล่าร์สหรัฐอเมริกานั้นได้รับในเดือนตุลาคม เป็นจำนวน 200.5
ล้านบาท ตามอัตราแลกเปลี่ยน ณ วันที่ 30 กันยายน 2546

ทั้งนี้หากรวมสินทรัพย์หมุนเวียนรวมของบริษัทฯ จำนวน 200.5 ล้านบาท
ดังกล่าวข้างต้นซึ่งเป็นเงินกู้ระยะยาวเพื่อการซื้อเรือที่ได้รับรับหลังรอบบัญชีสิ้นสุด 30 กันยายน
2546 ตัวเลขอัตราส่วนสภาพคล่องควรจะอยู่ที่ 0.86 เท่าในรอบปีบัญชีสิ้นสุด 30 กันยายน 2546
ผู้บริหารมีความเห็นว่าตัวเลขอัตราส่วนสภาพคล่องดังกล่าว ไม่ทำให้กลุ่มบริษัทฯ
ขาดสภาพคล่องทางการเงินในรอบปีบัญชีหน้า
ทั้งนี้เพราะส่วนของเงินกู้ระยะยาวที่ถึงกำหนดชำระภายใน 1 ปีจะจ่ายในรอบปีบัญชีถัดไป นอกจากนี้
ณ วันที่ 30 กันยายน 2546 กลุ่มบริษัทฯ ยังมีวงเงินเบิกเกินบัญชีที่ยังไม่ได้ใช้อีกจำนวน 142.3
ล้านบาท อีกทั้งยังมีค่าระวางเรือซึ่งส่วนใหญ่ลูกค้าจะชำระเงินให้ล่วงหน้า
ดังนั้นบริษัทขนส่งสินค้าระหว่างประเทศทางทะเลส่วนใหญ่
จึงมีแนวโน้มที่จะมียอดเจ้าหนี้การค้าสูงกว่ายอดลูกหนี้การค้า

ในด้านเงินสดและเงินลงทุนระยะสั้นสิ้นงวด ณ 30 กันยายน 2546 ลดลงเป็น 281.9 ล้านบาทจาก
319.2 ล้านบาทในปีก่อน หรือลดลงจำนวน 37.3 ล้านบาท ในขณะที่วงเงินเบิกเกินบัญชี
และเงินกู้ระยะสั้นเพิ่มขึ้นจาก 99.6 ล้านบาทในปี 2545 เป็น 304.3 ล้านบาทในปี 2546
หรือเพิ่มขึ้น 204.7 ล้านบาท หากบริษัทฯ ได้รับเงินกู้ระยะยาวจำนวน 200.5 ล้านบาท
แทนที่บริษัทฯ จะชำระค่าซื้อเรือเป็นเงินสด ในรอบปีบัญชี 30 กันยายน 2546 ตามที่ได้กล่าวข้างต้น
กระแสเงินสด วงเงินเบิกเกินบัญชีและเงินกู้ระยะสั้นของบริษัทฯ
จึงจะคงอยู่ในระดับใกล้เคียงกับปีก่อน

ภาวะตลาดสินค้าเทกองโดยรวมปรับตัวดีขึ้นอย่างเห็นได้ชัดตั้งแต่ช่วงปลายรอบปีบัญชี 2546
และจากสถิติที่มีผู้เชี่ยวชาญคาดการณ์ไว้ และสถิติส่วนใหญ่คาดการณ์ไปในทิศทางบวกในอนาคตอันใกล้
อัตราค่าระวางของเรือบรรทุกสินค้าทั่วไปและเรือบรรทุกสินค้าเทกองขนาดเล็กในรอบปีที่ผ่านมาจวบจนปลายปี
2546 ได้ปรับตัวดีขึ้นมากเช่นกัน ในขณะที่จำนวนเรือมีอัตราการลดลงไปอย่างต่อเนื่อง
ทำให้ผู้บริหารมีความเห็นว่าผลการดำเนินงานของบริษัทฯ
และกระแสเงินสดจากการดำเนินงานน่าจะปรับตัวดีขึ้นในรอบปีบัญชีหน้าด้วยเช่นกัน